Kaspiyorti viloyati
Kaspiyorti viloyati (shuningdek Kaspiyorti oʻlkasi) (ruscha: Закаспийская область) – Rossiya imperiyasi tarkibidagi 1881—1919-yillarda mavjud boʻlgan maʼmuriy birlik. Maʼmuriy markazi – Ashxobod shahri. Viloyat 1881-yil 18-(Yulian taqvimi boʻyicha 6) may kuni Axaltaka, Krasnovodsk va Mangʻishloq uyezdlari tarkibida tashkil etilgan. 1898-yil 7-yanvarda (Yulian taqvimi boʻyicha 1897-yil 26-dekabr) Turkiston general-gubernatorligi tasarrufiga oʻtkazilgan. Viloyat hududi nihoyat 1890-yilga kelib shakllangan.